
    545400 SIGHIŞOARA
Str. Muzeului nr. 7, Tel./Fax 0265 - 771278

H O T Ă R Â R E A   NR. 239
                                                           din 29 noiembrie 2018
privind aprobarea cooperării Municipiului Sighișoara cu Agenția Națională Antidrog, 
prin Centrul de Prevenire, Evaluare şi Consiliere Antidrog Mureş
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.234/05.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 4898000 a Centrului de prevenire, evaluare şi consiliere antidrog Mureş din cadrul Agenției Naționale Antidrog, înregistrată la Municipiul Sighişoara cu nr. 28231/03.10.2018;

Ținând cont de prevederile Hotărârii Guvernului nr. 784/2013 privind aprobarea Strategiei Naţionale Antidrog 2013 – 2020;

Având în vedere Hotărârea Consiliului Județean Mureș nr. 45 din 30 martie 2017 privind însușirea Planului de acțiune pentru implementarea Strategiei Județene Antidrog Mureș în perioada 2017-2020;

Văzând prevederile art. 2 (3) din Hotărârea Guvernului nr. 461/2011 privind organizarea și funcționarea Agenției Naționale Antidrog, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Ținând cont de Raportul de specialitate al Direcției Relații Publice și Comunicare, înregistrat cu nr. 31.235/05.11.2018, prin care se propune aprobarea colaborării și încheierii Acordului de parteneriat între Municipiul Sighișoara și Agenția Națională Antidrog, Centrul de Prevenire, Evaluare şi Consiliere Antidrog Mureş, îndeplinind prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (6) lit. „a” pct. 2 şi (7) lit. „c”, art. 37, art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

              H O T Ă R Ă Ş T E:

Art.1. Se aprobă cooperarea Municipiului Sighișoara cu Agenția Națională Antidrog, prin Centrul de Prevenire, Evaluare şi Consiliere Antidrog Mureş.
Art.2. Se aprobă Acordul de Parteneriat încheiat între Municipiul Sighișoara și Agenția Națională Antidrog, Centrul de Prevenire, Evaluare şi Consiliere Antidrog Mureş, conform anexei care face parte integrantă din prezenta hotărâre. 

Art.3. Se împuternicește primarul Municipiului Sighișoara, domnul Ovidiu-Dumitru Mălăncrăvean, să semneze Acordul de Parteneriat prevăzut la art. 2 din prezenta hotărâre.
Art.4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcția Relaţii Publice și Comunicare, Biroul Juridic, Biroul Buget, Contabilitate, Salarizare - Direcția Economică, Biroul Achiziții Accesare Fonduri Europene, Management Proiecte, Serviciul Public Poliția Locală Sighișoara din cadrul Municipiului Sighișoara.
            Art.5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Relații Publice și Comunicare;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Biroul Achiziții Accesare Fonduri Europene, Management Proiecte;

  1 ex. Serviciul Public Poliția Locală Sighișoara;
  1 ex. Agenția Națională Antidrog, Centrul de Prevenire, Evaluare şi Consiliere Antidrog Mureş.
  13 ex.
  C.A.B.
